钦定古今图书集成/理学汇编/文学典/第054卷 > 王建
## 钦定古今图书集成/理学汇编/文学典/第054卷 > 王建

按《江南通志》：王建，字仲初，颍州人，大历进士。初为渭
南尉，值内官王枢密者过饮，语及汉桓灵信任中官，
枢密深憾之，乃曰：“吾弟《宫词》，天下皆诵于口，禁掖深
邃，何以知之？”建不能对。

按：《全唐诗话》：建初为渭南尉，值王枢密者尽宗人之
分，然彼我不均，复怀轻谤之色。忽过饮，枢密深憾其
讥，乃曰：“吾弟所作《宫词》，天下皆诵于口，禁掖深邃，何
以知之？”建不能对。后为诗以赠之，乃脱其祸。建诗曰：
“先朝行坐镇相随，今上春宫见长时。脱下御衣偏得
著，进来龙马每教骑。常承密旨还家少，独对边情出”
殿迟。不是官家频向说，九重争遣外人知。